Covid-19-statistieke: 29 nuwe sterftes(Grafika: pixabay) Terwyl Suid-Afrika se herstelkoers weens Covid-19 steeds op 90% staan, is 29 nuwe sterftes bevestig. Dr. Zweli Mkhize, minister van gesondheid, het Saterdagaand gesê dit bring die sterftesyfer op 16 938 te staan. Een nuwe sterfte is in die Oos-Kaap aangemeld, 11 in KwaZulu-Natal, twee in Gauteng, sewe in die Wes-Kaap en agt in die Vrystaat. Tot dusver het 612 763 mense reeds van die virussiekte herstel, terwyl ŉ algehele 679 716 positiewe gevalle bevestig is. Meer as 4,2 miljoen toetse is reeds vir Covid-19 gedoen en 1 883 nuwe gevalle is bevestig. Só lyk die aktiewe gevalle: Oos-Kaap: 1 264 Vrystaat: 13 391 Gauteng: 19 496 KwaZulu-Natal: 5 857 Limpopo: 743 Mpumalanga: 691 Noordwes: 2 872 Noord-Kaap: 2 629 Wes-Kaap: 3 072 Landwyd: 50 015